stanford-oval/wikipedia huggingface dataset:
วชิรวิชญ์ ชีวอารี
ผลงานเพลง > Singing journals

| Year | Song Title | Label | Ref>  |
| --- | --- | --- | --- |
| 2020 | "Thank You to My Silent Heroes"  English Version with Ada Chunhavajira and Metawin | Olympics Thailand |  |
| 2020 | With a Smile (Eraserheads song) | ABS-CBN  Star Music |  |
| 2020 | "Tup Tup Jup Jup OK" (ตุ๊บๆจุ๊บๆOK) with Perawat Sangpotirat, Prachaya Ruangroj, Jumpol Adulkittiporn, Atthaphan Phunsawat and Win Metawin | GMMTV Records |  |
| 2021 | "From the Heart" (ขอบคุณที่ร่วมทาง) with Ada Chunhavajira and Win Metawin | Special Olympics Thailand |  |
| 2021 | "Sad Movie" with Nattawut Srimhok (F. Hero) | Highcloud Entertainment |  |
| 2022 | "You Make Me Smile" | GMMTV Records |  |
| 2022 | "Law of Attraction" with Perawat Sangpotirat, Prachaya Ruangroj, Jumpol Adulkittiporn, Atthaphan Phunsawat, Tawan Vihokratana, Thitipoom Techaapaikhun and Win Metawin | GMMTV Records |  |
ผลงานเพลง > มิวสิกวิดีโอ apperances

| Year | Title | Artist | Channel | Ref>  |
| --- | --- | --- | --- | --- |
| 2013 | Kot Mai Dai (กอดไม่ได้) | Bedroom Audio | Crispy Sound Official |  |
| 2018 | Pi Sat (ปีศาจ) | Natthawut Jenmana (Max) | Ost. Social Death Vote |  |
| 2018 | Ao Mai (เอามั้ย) | Numchok Tanudrum (Singto) & Popetorn Soonthornyanakij (Two) | Whattheduck |  |
| 2018 | Raung Hai Kon Diow (ร้องไห้คนเดียว) | Muzu | Official White Music |  |
| 2019 | Kon Derm (คนเดิม) | Napassorn Phuthornjai (New) | Official White Music |  |
| 2019 | Your Story (แค่หน้าจอ) | Pam Anshisa | Wayfer Records |  |
| 2020 | Tam Ta Wan (ตามตะวัน) | Num Kala & Add Carabao | Genierock |  |
| 2020 | Tit Gub (ติดกับ) | Natthawut Jenmana | GMMTV Records |  |
| 2022 | Kob Kandee Sak True (คบกันดีสักทรูู) | WANYAi x STAMP | TRUE 5G |  |
| 2022 | To The Max | Milli | YUPP! |  |
| 2022 | Along The Way (ทุกวันพรุ่งนี้) | Tilly Birds x Palmy | Gene Lab |  |
| 2022 | One Last Cry F4 Thailand | Violette Wautier | GMMTV Records |  |
| 2022 | You Mean the World (โลกของฉันคือเธอ) F4 Thailand | Fluke Gawin | GMMTV Records |  |
| 2022 | Counting Stars (นับดาว)  Astrophile | Fluke Gawin | GMMTV Records |  |
| 2022 | Just Say You Love Me (สมัยนี้เค้าไม่แอบรัก) Astrophile | Mook Worranit | GMMTV Records |  |
| 2022 | Good Old Days OST (ร้านซื้อขายความทรงจำ) | Krist Perawat Sangpotirat | GMMTV Records |  |
| 2023 | Sang-Gu (สั่งกู) | Jaylerr feat. F.HERO TangBadVoice | Official Channel |  |
| 2023 | Turn Back Time | Zack Tabudlo ft. Violette Wautier | Official Channel |  |
ผลงานเพลง > Live sessions and official cover versions

| Year | Title | Artist | Channel | Ref>  |
| --- | --- | --- | --- | --- |
| 2018 | Song After Six | Bright Vachirawit | GMM 25 |  |
| 2020 | Phawana | Bright Vachirawit | GMMTV |  |
| 2022 | At My Worst | Ally Achiraya x Bright | Workpoint Official |  |
| 2022 | Ruang Bon Tieng (เรื่องบนเตียง) | Ken Theeradej Wongpuapan x Bright | Workpoint Official |  |
| 2022 | Best Wishes (บานปลาย) | Bowkylion x Bright | Whattheduck |  |
| 2022 | Unmovable (Move ไปไหน) | Bowkylion x Bright | GMMTV Records |  |
| 2023 | B Blood Type (เลือดกรุ๊ปบี) | Davika Hoorne x Bright | Workpoint Official |  |
| 2024 | At My Worst [Live Session] | Ally Achiraya X Pink Sweat$ X Bright | Allyonly Official Site |  |
ผลงานเพลง > Shooting Star Asia tour

| No>  | Date | Venue | Location | Ref>  |
| --- | --- | --- | --- | --- |
| 1 | 23 July 2022 | Union Hall | Bangkok  ไทย |  |
| 2 | 15 October 2022 | The Kasablanka Hall | Jakarta  อินโดนีเซีย |  |
| 3 | 5 November 2022 | Tropicana Gardens Mall Convention Center | Kuala Lumpur  มาเลเซีย |  |
| 4 | 19 November 2022 | World Trade Centre Metro Manila | Manila  ฟิลิปปินส์ |  |
| 5 | 5 February 2023 | Taipei International Convention Center | Taipei  ไต้หวัน |  |
| 6 | 18 February 2023 | Asia World Summit |  ฮ่องกง |  |
| 7 | 4 March 2023 | Military Zone 7 Indoor Sports Complex | Hi Chi Minh City  เวียดนาม |  |
| 8 | 11 March 2023 | The Star Theatre |  สิงคโปร์ |  |
| 9 | 18-19 March 2023 | Pia Arena MM | Yokohama  ญี่ปุ่น |  |
| 10 | 2 April 2023 | Yes24 Live Hall | Seoul  เกาหลีใต้ |  |
ผลงานเพลง > Side By Side concert

| No>  | Date | Venue | Location | Ref>  |
| --- | --- | --- | --- | --- |
| 1 | 24 December 2022 | Impact Arena, Muang Thong Thani | Bangkok  ไทย |  |
| 2 | 17–18 June 2023 | Pia Arena MM | Yokohama  ญี่ปุ่น |  |
| 3 | 8 July 2023 | AsiaWorld–Expo |  ฮ่องกง |  |
| 4 | 29 September 2023 | Taoyuan Arena | Taipei  ไต้หวัน |  |
| 5 | 12 November 2023 | Koh Pich Theatre | Phnom Penh  กัมพูชา |  |
แหล่งข้อมูลอื่น

วชิรวิชญ์ ชีวอารี ที่อินสตาแกรม
วชิรวิชญ์ ชีวอารี ที่เอกซ์ (ทวิตเตอร์)
Vachirawit Chiva-aree  ที่อินเทอร์เน็ตมูวีเดตาเบส
วชิรวิชญ์ ชีวอารี ที่ซินล่างเวย์ปั๋ว (ในภาษาจีน)
การสะท้อนกลับทั้งหมด

มุมที่เล็กกว่าคือมุมปกติ (สีแดง) มุมที่ใหญ่กว่าคือ มุมวิกฤต (สีน้ำเงิน) (แยกสีเพื่อช่วยเกิดความเข้าใจ ไม่เกี่ยวข้องกับสีของแสง)
การสะท้อนกลับทั้งหมด (อังกฤษ: Total internal reflection) คือ ปรากฏการณ์แสงลักษณะหนึ่ง ซึ่งเกิดขึ้นเมื่อรังสีของแสง ตกกระทบกับพื้นผิวของตัวกลาง ในมุมที่กว้างกว่า มุมวิกฤต เกิดขึ้นเฉพาะกรณีที่ ดัชนีหักเหของตัวกลาง ต่ำกว่า ดัชนีหักเหของของตัวกลางที่อยู่อีกด้านหนึ่งของพื้นผิวตกกระทบ โดยที่แสงไม่ผ่านออกไป และ แสงทั้งหมดสะท้อนกลับ โดยใช้กฎการสะท้อน
เมื่อแสงข้ามผ่านเส้นแบ่งระหว่างตัวกลางสองชนิด ที่มีดัชนีหักเหที่แตกต่างกัน ลำแสงอาจเกิดการหักเห ที่พื้นผิวของตัวกลางใหม่ หรือ อาจเกิดการสะท้อนกลับทั้งหมด ขึ้นกับว่ามุมตกกระทบ มากกว่า มุมวิกฤตหรือไม่ ทั้งนี้เกิดขึ้นได้ก็ต่อเมื่อ
แสงเดินทางมาจากตัวกลางที่มีดัชนีหักเหมากกว่า [n1=higher refractive index] ไปยังตัวกลางที่มีดัชนีหักเหน้อยกว่า [n2=lower refractive index] ยกตัวอย่างเช่น เมื่อแสงเดินทางจากแก้วไปยังอากาศ ฯลฯ
คำอธิบายทางทัศนศาสตร์

การสะท้อนกลับทั้งหมด สามารถแสดงตัวอย่างได้โดยใช้ บล็อกแก้วครึ่งวงกลม ที่เรียกว่า เรย์บ๊อกซ์ โดยการส่องลำแสงเข้าไปในบล็อกแก้ว รูปร่างครึ่งวงกลมทำให้เกิดด้านเรียบ ซึ่งด้านที่เรียบนี้จะเป็นพื้นผิวตกกระทบให้กับลำแสงที่เราส่องเข้าไป ด้านผิวครึ่งวงกลมทำให้ไม่เกิดการหักเหที่ เส้นแบ่งเขตระหว่างตัวกลาง อากาศ ไปสู่ แก้ว สำหรับที่ด้านเรียบซึ่งเป็น เส้นแบ่งเขตระหว่างตัวกลาง แก้ว ไปสู่ อากาศ จะเกิดปรากฏการณ์ใดขึ้นกับ มุมตกกระทบ
เมื่อ θc เป็นมุมวิกฤตที่วัดได้ จาก แสงอาทิตย์ หรือ แหล่งกำเนิดแสง
ถ้า θ < θc, ลำแสงจะแบ่งเป็นสองส่วน ส่วนหนึ่งจะสะท้อนกลับออกมาจากเส้นแบ่งเขตระหว่างตัวกลาง และ อีกส่วนหนึ่งจะหักเหผ่านออกไป
ถ้า θ > θc, ลำแสงจะสะท้อนกลับทั้งหมด ที่เส้นแบ่งเขตระหว่างตัวกลาง ปรากฏการณ์นี้เรียกว่า การสะท้อนกลับทั้งหมด
หลักฟิสิกส์นี้ ทำให้เกิดผลิตภัณท์ต่าง ๆ เช่น เส้นใยแสง (ออปติกไฟเบอร์) ปริซึม ในกล้องส่องทางไกลแบบสองตา อีกทั้งยังเป็นพื้นฐานให้กับ การเจียระไนเพชร เพื่อให้เกิดการสะท้อนที่น่าชวนมอง
มุมวิกฤต

มุมวิกฤต คือมุมอุบัติการณ์เบื้องต้น ของการเกิดการสะท้อนกลับทั้งหมด มุมตกกระทบที่เกิดการสะท้อนกลับทั้งหมดจะถูกวัดเทียบกับมุมตกกระทบที่เกิดเหตุการณ์ปกติ ที่เส้นแบ่งเขตระหว่างตัวกลาง
เมื่อพิจารณาลำแสงที่ผ่านจาก แก้ว ไปสู่ อากาศ ในเหตุการณ์ปกติแสงจะผ่านออกไปสู่อากาศ แต่เมื่อ มุมตกกระทบเพิ่มขึ้นอย่างเพียงพอ มุมที่แสงผ่านออก จะเพิ่มขึ้นไปถึง มุมตั้งฉาก คือ ที่ตำแหน่ง 90องศา ณ จุดนี้จะไม่มีแสงผ่านออกไปสู่อากาศ อีกต่อไป จึงเรียกมุมนี้ว่า มุมวิกฤต
มุมวิกฤต  \theta _{c} ตามกฎของสเนลล์:
เมื่อมุมตกกระทบมีค่าเท่ากับมุมวิกฤตพอดี ลำแสงสะท้อนจะตั้งฉากกับ เส้นแบ่งเขตระหว่างตัวกลาง เพื่อการยกตัวอย่าง ลำแสงที่มองเห็นได้ เดินทางผ่าน แผ่นอะคริลิก (ที่มีค่าดัชหักเหเท่ากับ 1.50) เข้าไปสู่อากาศ (ที่มีค่าดัชนีหักเหเท่ากับ 1.00). การคำนวณหาค่าของมุมวิกฤต สำหรับตัวกลาง อะคลีลิก ไปสู่ อากาศ ทำได้ดังนี้
ลำแสงตกกระทบที่ เส้นแบ่งเขตระหว่างตัวกลาง ถ้ามีค่าน้อยกว่า 41.8° จะเกิดปรากฏการณ์ ส่องผ่านบางส่วนสะท้อนบางส่วน แต่เมื่อมุมตกกระทบมีค่ามากกว่า 41.8° จะเกิดปรากฏการณ์ สะท้อนกลับทั้งหมด จะไม่มีแสงส่องผ่านไปยังอากาศเลย
ถ้าค่าเศษส่วน:  {\frac {n_{2}}{n_{1}}} มีค่ามากกว่า 1 การคำนวณหา arcsine จะไม่สามารถทำได้ ในความหมายนี้คือจะไม่มีทางเกิด การสะท้อนกลับทั้งหมด ไม่ว่ามุมตกกระทบนั้นจะมีค่ามากแค่ไหน หรือน้อยแค่ไหนก็จะไม่เกิด ปรากฏการณ์สะท้อนกลับทั้งหมด
ดังนั้นมุมวิกฤต จะมีค่าก็ต่อเมื่อ  {\frac {n_{2}}{n_{1}}} มีค่าน้อยกว่า 1
การนำไปใช้งาน

เส้นใยแสง ที่ใช้งานหลากหลายด้าน เช่น ในกล้องเอ็นโดสโคป สำหรับงานด้านการแพทย์ และ ในงานด้านโทรคมนาคม
อุปกรณ์ตรวจวัดฝน สำหรับรถยนต์ ที่ใช้ในการควบคุมที่ปัดน้ำฝนอัตโนมัติ
อุปกรณ์ที่น่าสนใจอื่น ๆ ที่ใช้ การสะท้อนกลับทั้งหมด เพื่อการคัดกรองแสง
กล้องส่องทางไกลแบบสองตา ใช้หลักการสะท้อนกลับทั้งหมด เพื่อให้ได้ภาพที่คมชัด
จอแสดงภาพแบบมัลติทัช ใช้ด้านตรงข้ามของการสะท้อนกลับทั้งหมดในการรวมภาพจากกล้อง เพื่อให้ ซอฟต์แวร์ บันทึกการกำหนดตำแหน่งแบบหลายตำแหน่งพร้อม ๆ กัน
Gonioscopy เพื่อดูมุมทางกายวิภาคศาสตร์ ระหว่าง คอร์เนีย กับ ไอริส (อวัยวะภายในลูกนัยน์ตา)
Gait analysis CatWalk เป็นเครื่องมือที่ใชัหลักการสะท้อนกลับทั้งหมดในการรวมภาพ จากกล้องความเร็วสูง ในการวิเคราะห์ พื้นที่จำเพาะที่ทำการเฝ้าดูในห้องทดลองปฏิบัติการ
Fingerprint เป็นเครื่องมือที่ใช้หลักการสะท้อนกลับทั้งหมด ในการบันทึกภาพถ่ายลายมือบุคคล โดยไม่ต้องใช้หมึก
Flashlights lenses
ตัวอย่างที่พบเห็นได้ในชีวิตประจำวัน

การสะท้อนกลับทั้งหมดสามารถพบเห็นได้ เมื่อเราไปว่ายน้ำ เมื่อเรามองจากใต้น้ำจะเห็นได้ว่า ผิวสัมผัสระหว่างน้ำกับอากาศ มีสภาพเหมือนกระจก ตัวอย่างที่พบเห็นได้ง่ายที่สุดคือ การสะท้อนกลับทั้งหมดของแสงจากเพชร ซึ่งส่องความเป็นประกายให้เห็นได้อย่างเด่นชัด และเลนส์ชนิดต่าง ๆ ซึ่งเมื่อเหลือบมองขอบเลนส์ จะเห็นได้ว่า มีลักษณะเป็นวง ๆ ซ้อนกันอยู่หลายวง อันเนื่องมาจาก กระจกเลนส์ทั้งสองด้าน ไม่ได้อยู่ในระนาบเดียวกัน ทั้งนี้ ความมากน้อยของเส้นวง ขึ้นอยู่กับกำลังขยายของเลนส์ชนิดนั้น ๆ
แหล่งข้อมูลอื่น

FTIR Touch Sensing
Multi-Touch Interaction Research
Georgia State University
Total Internal Reflection by Michael Schreiber, Wolfram Demonstrations Project
Total Internal Reflection เก็บถาวร 2014-07-16 ที่ เวย์แบ็กแมชชีน - St. Mary's Physics Online Notes
เรย์บ๊อกซ์ รูปครึ่งวงกลม
การทดลองการสะท้อนกลับทั้งหมด ในวัสดุอะคลีลิก
การสะท้อนกลับทั้งหมดในบล็อกรูปยาว ที่ทำจากวัสดุ PMMA
ภาพการสะท้อนกลับทั้งหมดของเต่าทะเลสีเขียว มองเห็นได้ที่ผิวสัมผัสระหว่างน้ำกับอากาศ
เทศบาลเมืองเสาธงหิน

| เทศบาลเมืองเสาธงหิน |
| --- | --- |
เทศบาลเมือง
ถนนกาญจนาภิเษกในเขตเทศบาลเมืองเสาธงหิน

ทม.เสาธงหินที่ตั้งสำนักงานเทศบาลเมืองเสาธงหิน
พิกัด: 13°52′43.6″N 100°23′40.0″E﻿ / ﻿13.878778°N 100.394444°E﻿ / 13.878778; 100.394444
ประเทศ:  ไทย
จังหวัด: นนทบุรี
อำเภอ: บางใหญ่
จัดตั้ง:  • 2 มีนาคม 2538 (อบต.เสาธงหิน)  • 12 กันยายน 2554 (ทต.เสาธงหิน)  • 20 มกราคม 2568 (ทม.เสาธงหิน)
พื้นที่
 • ทั้งหมด: 10.5 ตร.กม. (4.1 ตร.ไมล์)
ประชากร (2567)
 • ทั้งหมด: 40,364 คน
 • ความหนาแน่น: 3,844.19 คน/ตร.กม. (9,956.4 คน/ตร.ไมล์)
รหัส อปท.: 05120303
ที่อยู่ สำนักงาน: เลขที่ 99/99 หมู่ที่ 5 ตำบลเสาธงหิน อำเภอบางใหญ่ จังหวัดนนทบุรี 11140
เว็บไซต์: www.sth.go.th
 ส่วนหนึ่งของสารานุกรมประเทศไทย
เทศบาลเมืองเสาธงหิน เป็นเทศบาลเมืองแห่งหนึ่งที่ตั้งอยู่ในเขตอำเภอบางใหญ่ จังหวัดนนทบุรี มีพื้นที่ครอบคลุมตำบลเสาธงหิน เฉพาะหมู่ที่ 4–8 และบางส่วนของหมู่ที่ 1–3 (นอกเขตเทศบาลตำบลบางม่วง)
ประวัติ

ในสมัยของสมเด็จพระเจ้าตากสินมหาราช เมื่อพระองค์ได้เสด็จกรีธาทัพเพื่อที่จะทำการกู้ชาติจากข้าศึก ได้เสด็จนำทัพผ่านวัดสัก เมื่อทอดพระเนตรเห็นต้นสักจำนวนมากเป็นที่ร่มรื่น จึงรับสั่งให้หยุดทัพพักพลรบ ณ ที่วัดสักแห่งนี้เพื่อพักเอาแรงและรวบรวมกำลังพลจากที่ต่าง ๆ เพื่อออกรบ ไม่ว่าจะเป็นทัพของผู้ใดย่อมมีธงชัยประจำทัพหรือธงประจำตัวของแม่ทัพคนนั้น ๆ สมเด็จพระเจ้าตากสินได้มีรับสั่งให้ปักธงประจำทัพของพระองค์ลงบนกองทราย ณ ตำบลนั้น โดยให้หัวหมู่ทหารนำพลพรรคไปหาเอาหินก้อนใหญ่ ๆ มากองสุมทับและล้อมรอบเสาธงไว้มิให้ล้ม เพื่อเป็นเอกลักษณ์ของทัพและเป็นสัญลักษณ์จุดนัดหมายของทหาร แม่ทัพนายกองและไพร่พลทั้งหลายจึงพากันเรียกขานจุดนัดหมายนี้ว่า เสาธงหิน และในปี พ.ศ. 2464 ซึ่งเป็นปีที่กิ่งอำเภอบางแม่นางได้รับการยกฐานะเป็นอำเภอบางใหญ่ กำนันคนแรกชื่อ ขุนละออ นิราศพาน และตั้งเป็นชื่อ ตำบลเสาธงหิน ในที่สุด
ในสภาพปัจจุบัน เนื่องจากการเจริญเติบโตทางด้านเศรษฐกิจ ตำบลเสาธงหินซึ่งอยู่ในเขตการปกครองของอำเภอบางใหญ่อยู่ติดกับถนนรัตนาธิเบศร์และถนนกาญจนาภิเษก จึงเป็นศูนย์กลางของการขยายตัวชุมชนเมืองจากกรุงเทพมหานคร สภาพพื้นที่ส่วนหนึ่งจึงได้แปรเปลี่ยนเป็นที่อยู่อาศัยในรูปของหมู่บ้านจัดสรรหรืออาคารชุด
สำนักงานเทศบาลเมืองเสาธงหินปัจจุบันตั้งอยู่บ้านเลขที่ 99/99 หมู่ที่ 5 ตำบลเสาธงหิน โดยย้ายจากที่ทำการเดิม บ้านเลขที่ 79/3 หมู่ที่ 6 ซอยบางใหญ่ซิตี้ ซอย 9/6 ถนนกาญจนาภิเษก ตำบลเสาธงหิน เมื่อวันที่ 9 ธันวาคม พ.ศ. 2558
ที่ตั้งและอาณาเขต

เขตเทศบาลเมืองเสาธงหินตั้งห่างจากศาลากลางจังหวัดนนทบุรีประมาณ 11 กิโลเมตร มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
ทิศเหนือ ติดต่อกับเขตเทศบาลเมืองบางรักพัฒนา (อำเภอบางบัวทอง)
ทิศตะวันออก ติดต่อกับเขตองค์การบริหารส่วนตำบลบางรักใหญ่ (อำเภอบางบัวทอง) และเขตเทศบาลเมืองบางเลน (อำเภอบางใหญ่)
ทิศใต้ ติดต่อกับเขตเทศบาลตำบลบางม่วงและเขตเทศบาลเมืองบ้านบางม่วง (อำเภอบางใหญ่)
ทิศตะวันตก ติดต่อกับเขตเทศบาลเมืองบางแม่นาง (อำเภอบางใหญ่)
การคมนาคม

ถนนกาญจนาภิเษก
ทางหลวงพิเศษหมายเลข 81
ถนนรัตนาธิเบศร์
ถนนภายในโครงการบางใหญ่ซิตี้
ถนนแก้วอินทร์
ถนนเทิดพระเกียรติ
สาธารณูปโภค

ไฟฟ้า อยู่ในเขตการไฟฟ้านครหลวง เขตบางใหญ่
ประปา อยู่ในเขตการประปานครหลวง สาขาบางใหญ่
โทรศัพท์ อยู่ในเขตองค์การโทรศัพท์ เขตบางบัวทอง
การแพทย์ มีโรงพยาบาลหลายแห่งทั้งของรัฐบาลและโรงพยาบาลของเอกชน
ไปรษณีย์ ดำเนินการโดยที่ทำการไปรษณีย์บางใหญ่
สถานศึกษา

โรงเรียนเฉลิมพระเกียรติ ๖๐ พรรษา สมเด็จพระนางเจ้าสิริกิติ์ พระบรมราชินีนาถ
โรงเรียนแก้วอินทร์สุธาอุทิศ
โรงเรียนเทศบาลเสาธงหิน ศูนย์พัฒนาเด็กเล็กเทศบาลเสาธงหิน ๒
สถานที่สำคัญ

อนุสาวรีย์สมเด็จพระเจ้าตากสินมหาราช
ศูนย์ราชการอำเภอบางใหญ่
ที่ว่าการอำเภอบางใหญ่
สถานีตำรวจภูธรบางใหญ่
สำนักงานที่ดินจังหวัดนนทบุรี
สำนักงานเกษตรจังหวัดนนทบุรี
สำนักงานปศุสัตว์จังหวัดนนทบุรี
สำนักงานอุตสาหกรรมจังหวัดนนทบุรี
สำนักงานเขตพื้นที่การศึกษาประถมศึกษานนทบุรี เขต 2
ศูนย์บริการร่วมจังหวัดนนทบุรี
เซ็นทรัล เวสต์เกต
รถโดยสารประจำทาง

สาย 51 วัดปรางค์หลวง–บางเขน
สาย 127 ตลาดบางบัวทอง–ราชพฤกษ์–บางลำพู–สนามหลวง
สาย 134 บัวทองเคหะ–สถานีขนส่งหมอชิต 2
516 บัวทองเคหะ–เทเวศร์
2-28 ตลาดบางบัวทอง–สวนลุมพินี
2-29 เอ็มอาร์ทีคลองบางไผ่–เซ็นทรัลพระราม 2
2-33 บัวทองเคหะ–เอ็มอาร์ทีบางซื่อ
รถตู้ปรับอากาศ
แหล่งข้อมูลอื่น

เว็บไซต์เทศบาลเมืองเสาธงหิน
| ด ค กองค์กรปกครองส่วนท้องถิ่นระดับล่างในจังหวัดนนทบุรี |
| --- | --- | --- |
| เทศบาลนคร |  นนทบุรี  บางบัวทอง  ปากเกร็ด  |  |
| เทศบาลเมือง |  ไทรม้า  บางกรวย  บางกร่าง  บางคูรัด  บางพลับ  บางแม่นาง  บางรักพัฒนา  บางเลน  บางศรีเมือง  บางใหญ่  บ้านบางม่วง  พิมลราช  ศาลากลาง  เสาธงหิน  ใหม่บางบัวทอง  |  |
| เทศบาลตำบล |  ไทรน้อย  บางม่วง  บางสีทอง  ปลายบาง  |  |
| องค์การบริหารส่วนตำบล |  เกาะเกร็ด  ขุนศรี  คลองขวาง  คลองข่อย  คลองพระอุดม  ทวีวัฒนา  ท่าอิฐ  ไทรน้อย  ไทรใหญ่  บางขนุน  บางขุนกอง  บางตะไนย์  บางไผ่  บางรักน้อย  บางรักใหญ่  บางใหญ่  บ้านใหม่  มหาสวัสดิ์  ราษฎร์นิยม  ละหาร  ลำโพ  หนองเพรางาย  อ้อมเกร็ด  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางคูรัด  บางคูวัด  บางพลับ  บางมูลนาก  บางแม่นาง  บางระจัน  บางรักพัฒนา  บางเลน  บางศรีเมือง  บางใหญ่  บ้านกรด  บ้านบางม่วง  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พันท้ายนรสิงห์  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  ศาลากลาง  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  เสาธงหิน  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
เซ็นทรัล เวสต์เกต
ประกิต วาทีสาธกกิจ

| ศาสตราจารย์เกียรติคุณ นายแพทย์ ประกิต วาทีสาธกกิจ |
| --- | --- |

เกิด: 28 มีนาคม พ.ศ. 2487 (80 ปี) กรุงเทพมหานคร ประเทศไทย
สัญชาติ: ไทย
ศิษย์เก่า: คณะแพทยศาสตร์  จุฬาลงกรณ์มหาวิทยาลัย พ.ศ. 2512
มีชื่อเสียงจาก: หมอนักรณรงค์เพื่อการไม่สูบบุหรี่
รางวัล: - รางวัล Luther L. Terry Awards (2543) - รางวัลมหาวิทยาลัยมหิดล-บี. บราวน์ (2544) - รางวัลนักสร้างเสริมสุขภาพดีเด่น สมาพันธ์นานาชาติด้านการสร้างเสริมสุขภาพและสุขศึกษา (IUHPE) (2556)
อาชีพทางวิทยาศาสตร์
สถาบันที่ทำงาน: มูลนิธิรณรงค์เพื่อการไม่สูบบุหรี่ (มสบ.)
 
ศาสตราจารย์เกียรติคุณ นายแพทย์ ประกิต วาทีสาธกกิจ (เกิด 28 มีนาคม พ.ศ. 2487) นักวิชาการ อาจารย์แพทย์ เป็นอายุรแพทย์ผู้เชี่ยวชาญด้านโรคปอด และประธานมูลนิธิรณรงค์เพื่อการไม่สูบบุหรี่ หรือที่เรียกกันว่า คุณหมอนักรณรงค์
ประวัติ

นายแพทย์ประกิต วาทีสาธกกิจ เกิดเมื่อวันที่ 28 มีนาคม พ.ศ. 2487 เป็นบุตรคนที่ 1 มีพี่น้องรวม 5 คน เริ่มเข้าเรียนหนังสือตั้งแต่อายุ 8 ขวบ โดยเรียนชั้นประถมศึกษาปีที่ 1 ถึง 4 ที่โรงเรียนเสริมศิษย์พิทยา ที่สะพานอ่อน ปทุมวัน สอบได้ที่ 1 ของชั้นตลอดสี่ปี หลังจากจบ ป.4 หยุดเรียนไป 4 ปี เพราะต้องช่วยงานบ้าน ต่อมา อายุได้ 15 ก็เริ่มเรียนหนังสือ โดยไม่ได้เรียนในโรงเรียนเหมือนคนอื่น ๆ ใช้วิธีเรียนเองที่บ้าน และไปกวดวิชาตอนเย็น แล้วสอบเทียบคือ
อายุ 15 - 16 ปี สอบเทียบได้ชั้น ม.1 ถึง ม.3 (เทียบเท่าประถมศึกษา ปีที่ 5 ถึง 7)
อายุ 16 - 17 ปี สอบเทียบได้ชั้น ม.4 ถึง ม.6 (เทียบเท่าประถมศึกษา ปีที่ 1 ถึง 3)
อายุ 17 - 18 ปี สอบเทียบได้ชั้น ม.7 ถึง ม.8 (เทียบเท่ามัธยมศึกษา ปีที่ 4 ถึง 5) (สมัยก่อนประถมศึกษาเริ่ม ป.1 ถึง ป.4 มัธยมศึกษาตอนต้น เริ่ม ม.1 ถึง ม.6 มัธยมศึกษาตอนปลายเริ่ม ม.7 ถึง ม.8)
อายุ 19 ปี สอบเข้าคณะวิทยาศาสตร์ จุฬาลงกรณ์มหาวิทยาลัย (เตรียมแพทย์)
ตอนนั้น ฝันอยากเรียนสูง ๆ เพื่อจะได้มีอาชีพ เพราะที่บ้านไม่มีกิจการอะไร อยากเรียนแพทย์เพราะว่าผลการเรียนดี ใคร ๆ ก็เชียร์ให้เรียนแพทย์ ทางบ้านไม่มีเงินทุนที่จะทำอะไร จึงคิดว่าเรียนแพทย์จบแล้วจะได้มีงานทำเลย
ประวัติการศึกษา

พ.ศ. 2512	- แพทยศาสตรบัณฑิต (เกียรตินิยมอันดับสอง) จุฬาลงกรณ์มหาวิทยาลัย
พ.ศ. 2516	- Diplomate American Board of Internal Medicine	 (เทียบเท่าปริญญาเอก)	สหรัฐอเมริกา
พ.ศ. 2518 - ประกาศนียบัตร Fellow in Pulmonary Disease สหรัฐอเมริกา
พ.ศ. 2523 - หนังสืออนุมัติผู้มีความรู้ความชำนาญ	สาขาอายุรศาสตร์  (เทียบเท่าปริญญาเอก) แพทยสภา
พ.ศ. 2532 - หนังสืออนุมัติผู้มีความรู้ความชำนาญ สาขาอายุรศาสตร์ระบบทางเดินหายใจ แพทยสภา
พ.ศ. 2540 - หลักสูตรการป้องกันราชอาณาจักร (วปอ. รุ่นที่ 39) วิทยาลัยป้องกันราชอาณาจักร
พ.ศ. 2550 - หลักสูตรประกาศนียบัตรชั้นสูงการเมืองการปกครองในระบอบประชาธิปไตยสำหรับนักบริหารระดับสูง (ปปร.รุ่นที่ 10) วิทยาลัยการเมืองการปกครองของสถาบันพระปกเกล้า
การทำงานด้านการควบคุมยาสูบ

จากการที่เป็นแพทย์เฉพาะทางด้านโรคปอด ได้ให้ความรู้เกี่ยวกับอันตรายของการสูบบุหรี่แก่นักศึกษาแพทย์ แพทย์และประชาชนทั่วไป ด้วยการบรรยาย เขียนบทความเผยแพร่ ในปี พ.ศ. 2529 ได้รับการชักชวนจาก ศาสตราจารย์นายแพทย์ อรรถสิทธิ์ เวชชาชีวะ คณบดีคณะแพทยศาสตร์ โรงพยาบาลรามาธิบดี และศาสตราจารย์นายแพทย์ประเวศ วะสี ให้เข้าร่วมเป็นกรรมการโครงการรณรงค์เพื่อการไม่สูบบุหรี่ ที่สนับสนุนโดยมูลนิธิหมอชาวบ้าน โดยร่วมกับ น.ส.บังอร  ฤทธิภักดี และอีกหลายท่าน เป็นกรรมการโครงการฯ ทำการเผยแพร่ความรู้พิษภัยยาสูบ ผลักดันนโยบายควบคุมยาสูบ และขยายเครือข่ายรณรงค์ จุดเปลี่ยนสำคัญคือ ในปี พ.ศ. 2532-2533 ได้เข้าร่วมเป็นตัวแทนกระทรวงสาธารณสุขในคณะผู้แทนไทย ในการเจรจากับสำนักผู้แทนการค้าสหรัฐอเมริกา ในกรณีพิพาทการเปิดตลาดบุหรี่ให้แก่บุหรี่ต่างประเทศ  ได้ร่วมกับ ดร.สุรินทร์  พิศสุวรรณ ในการเดินทางไปกรุงวอชิงตันดีซี สหรัฐอเมริกาในเวทีประชาพิจารณ์ให้การคัดค้านนโยบายส่งออกสินค้าบุหรี่มายังประเทศไทย เป็นนักวิชาการไทยคนเดียว  ที่ไปให้การต่อกรรมาธิการสภาคองเกรส และวุฒิสภาสหรัฐอเมริกาเพื่อคัดค้านนโยบายสนับสนุนการส่งออกสินค้าบุหรี่ของอเมริกา ได้ร่วมเป็นกรรมการผู้ทรงคุณวุฒิ ในคณะกรรมการควบคุมยาสูบแห่งชาติต่อเนื่องตั้งแต่ปี พ.ศ. 2532  และทำหน้าที่เป็นที่ปรึกษาสำนักงานควบคุมยาสูบ กระทรวงสาธารณสุข เข้าร่วมยกร่าง ผลักดันกฎหมายควบคุมผลิตภัณฑ์ยาสูบ และกฎหมายคุ้มครองสุขภาพของผู้ไม่สูบบุหรี่ใน พ.ศ. 2535 ผลักดันให้มีการขึ้นภาษีบุหรี่ปี พ.ศ. 2536 พบปัญหาต่อมาว่ากระทรวงสาธารณสุขได้รับงบประมาณสนับสนุนงานควบคุมยาสูบน้อยมาก จึงร่วมกับนายแพทย์สุภกร บัวสาย และนักวิชาการอีกหลายท่าน ในการขายความคิด และผลักดันการออกกฎหมายให้ธุรกิจยาสูบและสุราเสียภาษีเพิ่มอีกร้อยละ 2 มาเป็นงบประมาณสนับสนุนการสร้างเสริมสุขภาพ (สสส.) เป็นผลสำเร็จในปี พ.ศ. 2544  เกษียณอายุราชการในปี พ.ศ. 2547 โดยตลอดช่วงเวลาที่ยังเป็นอาจารย์แพทย์ทำหน้าที่สอน บริการรักษาคนไข้  และงานบริหารภาควิชาและคณะแพทยศาสตร์ พร้อมกับทำงานรณรงค์ไม่สูบบุหรี่ในฐานะอาสาสมัคร จนเกษียณอายุราชการ จึงได้ทำงานรณรงค์ไม่สูบบุหรี่เต็มเวลาในสำนักงานมูลนิธิรณรงค์เพื่อการไม่สูบบุหรี่ สนับสนุนงานควบคุมยาสูบผ่านการผลักดันนโยบาย ร่วมผ่านกฎระเบียบต่าง ๆ ในการควบคุมยาสูบ ได้รับมอบหมายให้เป็นผู้เตรียมคำเตือน/รูปภาพคำเตือนบนซองบุหรี่มาโดยตลอด  เปิดโปงกลยุทธ์ของอุตสาหกรรมยาสูบ พร้อม ๆ กับการขยายเครือข่ายในภาคประชาสังคม ในด้านต่างประเทศได้รับเชิญ เดินสายแบ่งปันประสบการณ์ และสนับสนุนประเทศในอาเซียนและประเทศอื่น ๆ เกี่ยวกับงานควบคุมยาสูบ และการก่อตั้งองค์กรรูปแบบ สสส. รวมทั้งเป็นกรรมการยกร่างแนวปฏิบัติมาตราต่าง ๆ ของอนุสัญญาควบคุมยาสูบ องค์การอนามัยโลก ในขณะที่ภายในประเทศไทย ได้มุ่งเน้นการขยายเครือข่ายในวิชาชีพ และแวดวงต่าง ๆ และให้ความสำคัญกับการทำให้เกิดกลไกการควบคุมยาสูบในระดับจังหวัดทั่วประเทศ เป็นผู้ที่ปฏิบัติและพยายามเผยแพร่กระบวนการ “การชี้แนะ” นโยบายสาธารณะ หรือ “Advocacy” for public policy  มุ่งมั่นรณรงค์ให้สังคมไทยเข้าใจ การ “สร้างเสริมสุขภาพ” ตามหลักการ Ottawa Charter for Health Promotion ขององค์การอนามัยโลก
การทำงาน

ศาสตราจารย์เกียรติคุณ นายแพทย์ ประกิตเป็นคนเรียบง่ายไม่ถือตัว มีอัธยาศัยไมตรี มีความเป็นกันเองและเป็นมิตรกับผู้คน เป็นนักบริหารแก้ปัญหาได้รวดเร็ว กล้าตัดสินใจ เสียสละ โดยยึดหลักว่า “Honesty is the best policy”
การทำงาน > การรับราชการ

พ.ศ. 2519 – พ.ศ. 2520 อาจารย์ภาควิชาอายุรศาสตร์ คณะแพทยศาสตร์โรงพยาบาลรามาธิบดี  มหาวิทยาลัยมหิดล
พ.ศ. 2520 – พ.ศ. 2523 ผู้ช่วยศาสตราจารย์ ภาควิชาอายุรศาสตร์ คณะแพทยศาสตร์โรงพยาบาลรามาธิบดี มหาวิทยาลัยมหิดล
พ.ศ. 2523 – พ.ศ. 2530 รองศาสตราจารย์ ภาควิชาอายุรศาสตร์ คณะแพทยศาสตร์โรงพยาบาลรามาธิบดี มหาวิทยาลัยมหิดล
พ.ศ. 2530 – พ.ศ. 2549 ศาสตราจารย์ ภาควิชาอายุรศาสตร์ คณะแพทยศาสตร์โรงพยาบาลรามาธิบดี มหาวิทยาลัยมหิดล
การทำงาน > ตำแหน่งหน้าที่อื่น ๆ และกิจกรรมที่เคยทำ > ข้าราชการการเมือง

พ.ศ. 2549	สมาชิกวุฒิสภา  กรุงเทพมหานคร
พ.ศ. 2550 – พ.ศ. 2551 ที่ปรึกษาประจำคณะกรรมาธิการสาธารณสุข สภานิติบัญญัติแห่งชาติ
การทำงาน > ตำแหน่งหน้าที่อื่น ๆ และกิจกรรมที่เคยทำ > คณะแพทยศาสตร์โรงพยาบาลรามาธิบดี มหาวิทยาลัยมหิดล

พ.ศ. 2523 – พ.ศ. 2529 หัวหน้าโครงการอบรมแพทย์ประจำบ้าน ภาควิชาอายุรศาสตร์
พ.ศ. 2525 – พ.ศ. 2529	ประธานคณะอนุกรรมการโครงการฝึกอบรมแพทย์ฝึกหัด และแพทย์ประจำบ้าน ของคณะแพทยศาสตร์โรงพยาบาลรามาธิบดี
พ.ศ. 2526 – พ.ศ. 2529 กรรมการบริหารหน่วยเวชศาสตร์ฉุกเฉิน คณะแพทยศาสตร์โรงพยาบาลรามาธิบดี
พ.ศ. 2537 – พ.ศ. 2538	ผู้ประสานงานพัฒนาการเรียนการสอนระดับปรีคลินิกและคลินิกคณะแพทยศาสตร์โรงพยาบาลรามาธิบดี
พ.ศ. 2530 – พ.ศ. 2538	หัวหน้าภาควิชาอายุรศาสตร์ คณะแพทยศาสตร์โรงพยาบาลรามาธิบดี
พ.ศ. 2539 – พ.ศ. 2541 กรรมการประจำคณะ จากคณาจารย์ประจำ
พ.ศ. 2539 – พ.ศ. 2541	ประธานสภาอาจารย์คณะแพทยศาสตร์โรงพยาบาลรามาธิบดี
พ.ศ. 2541 – พ.ศ. 2547	คณบดีคณะแพทยศาสตร์โรงพยาบาลรามาธิบดี
พ.ศ. 2543 – 2547 กรรมการสภามหาวิทยาลัยมหิดล
การทำงาน > ตำแหน่งหน้าที่อื่น ๆ และกิจกรรมที่เคยทำ > แพทยสภา

พ.ศ. 2525 – พ.ศ. 2529 กรรมการในคณะอนุกรรมการกลางฝึกอบรมแพทย์ประจำบ้านของแพทยสภา
พ.ศ. 2526 – พ.ศ. 2534	กองบรรณาธิการแพทยสภาสาร
พ.ศ. 2541 – พ.ศ. 2547 กรรมการแพทยสภาโดยตำแหน่ง
การทำงาน > ตำแหน่งหน้าที่อื่น ๆ และกิจกรรมที่เคยทำ > ราชวิทยาลัยอายุรแพทย์แห่งประเทศไทย

พ.ศ. 2529 – พ.ศ. 2536 กรรมการบริหารราชวิทยาลัยอายุรแพทย์แห่งประเทศไทย
พ.ศ. 2530 – พ.ศ. 2538 กรรมการและเลขานุการคณะอนุกรรมการฝึกอบรมและสอบ สาขาอายุรศาสตร์
พ.ศ. 2529 – พ.ศ. 2531	เลขานุการคณะอนุกรรมการฝ่ายวิชาการของราชวิทยาลัยอายุรแพทย์แห่งประเทศไทย